**PÁLYÁZATI FELHÍVÁS**

A Nemzeti Közszolgálati Egyetem

pályázatot hirdet

**KOLLÉGIUMI FELVÉTELRE A 2024/2025-ÖS TANÉV TAVASZI FÉLÉVÉRE**

1. **A pályázat benyújtására jogosultak köre**
	1. Kollégiumi felvételre (elhelyezésre) pályázhatnak az Államtudományi és Nemzetközi Tanulmányok Karon, Hadtudományi és Honvédtisztképző Karon a nemzetközi biztonság- és védelempolitika szakon és a katonai felsővezető szakirányú továbbképzési szakon, a Rendészettudományi Karon, valamint a Víztudományi Karon közszolgálati ösztöndíjas, továbbá rendészeti tisztjelölt, rendészeti ösztöndíjas, önköltséges vagy önköltség fizetésére nem kötelezett, alapképzésben, mesterképzésben, valamint doktori képzésben nappali munkarendben tanulmányokat folytató hallgatók, magyar és határon túli magyar hallgatók.
	2. Kollégiumi elhelyezésben – jogállásra való tekintet nélkül – nem részesülhet az a hallgató, akivel szemben a pályázást megelőző tanévben fegyelmi határozat született, és a „kedvezmények és juttatások csökkentése, illetve megvonása” vagy annál súlyosabb szankciót szabtak ki vele szemben.
	3. A kollégiumi felvételt kizáró ok a hallgatói jogviszony szüneteltetése.
	4. A kollégiumi felvétel egy tanulmányi félév (5 hónap) időtartamra szól.
	5. Kollégiumi férőhelyre az a felsőbb évfolyamon tanulmányait folytató hallgató pályázhat, aki az utolsó aktív tanulmányi félévében legalább 15 kreditet megszerzett.
	6. A tanulmányi mobilitás keretében külföldön tanuló vagy külföldön szakmai gyakorlatát teljesítő hallgató a külföldi tartózkodása idejére kollégiumi elhelyezését szüneteltetheti. A jelen bekezdés szerinti igazolt távollét idejére az érintett férőhelyre a várólistáról hallgató felvehető.
	7. A szakkollégiumi férőhelyre pályázó hallgató a pályázatában köteles megjelölni a szakkollégiumi elhelyezésre vonatkozó szándékát.
	8. A szakaszparancsnoki vagy rajparancsnoki feladatok ellátására kijelölt rendészeti tisztjelölt a képzés második tanévétől is jogosult a kollégiumi elhelyezésre azzal, hogy az elhelyezés pályázat útján nyerhető el. Azon rendészeti tisztjelölt esetében, aki kizárólag szakaszparancsnoki vagy rajparancsnoki feladatok ellátása okán jogosult a kollégiumi elhelyezésre, a kijelölés megszűnése esetén a kollégiumi elhelyezés a kollégiumi felvételi eljárásában benyújtott pályázatok alapján megállapított rangsorban való helye szerint valósulhat meg.
2. **A pályázat meghirdetésének időpontja: 2024. december 19.**
3. **A pályázatok benyújtása**
	1. A pályáztatási rendet és az értékelési szempontokat a Kollégiumi Szabályzat (továbbiakban: KSZ), a Hallgatói Térítési és Juttatási Szabályzat (továbbiakban: HTJSZ), valamint jelen Pályázati felhívás szabályozza.
	2. Kollégiumi felvételre (elhelyezésre) **kizárólag a Neptun-rendszeren keresztül lehet pályázni** 2025. január 2-a (14.00) és 2025. január 22-e (14.00) közötti időszakban.

**A kollégiumi jelentkezés a HWEB-en keresztül az ügyintézés menüpontban kezdeményezhető.**

*A Neptun-rendszerben való jelentkezés menete sematikusan a következő:*

*HWEB > Ügyintézés > Kollégiumi jelentkezés > kollégium kiválasztása >jelentkezés > űrlap kitöltése, mellékletek csatolása > kérvény leadása.*

* 1. **A kollégiumi pályázat, mely magában foglalja az igazolások feltöltését is, a Neptun-rendszerben történő beadásának határideje: 2025. január 22. 14.00 óra.**
1. **A pályázat elbírálásának rendje és feltételei**
	1. A kollégiumi felvételi eljárás során a HTJSZ 60.§-ban meghatározott kollégiumi elhelyezés szempontjait, pontrendszerét kell alkalmazni.
	2. Amennyiben a pályázó a szociális helyzetére vonatkozóan a kollégiumi felvételi eljárásában a pályázatában nem adja meg az adatokat vagy nem nyújtja be a szükséges igazolásokat, szociális helyzettel kapcsolatos pontszámra nem jogosult, ha hiányosan nyújtja be a szükséges igazolásokat, csak a megfelelően igazolt adatokra kaphat pontszámot. A szükséges igazolások hiánya miatt visszautasításnak nincs helye.
	3. Amennyiben a csatolt dokumentumok bármelyikében harmadik személy**\*** személyes és/vagy különleges adata szerepel, úgy a harmadik személy vagy annak a törvényes képviseletét ellátó személy által kitöltött és aláírt adatkezelési nyilatkozatának feltöltése is szükséges!**\*** Ezen nyilatkozat(ok) hiányában a pályázó által az igazolásban az érintettél összefüggésben hivatkozott adatok nem kerülnek figyelembe vételre a pályázat elbírálása során, illetve azok törlésre kerülnek. A nyilatkozat közvetlenül elérhető az alábbi hivatkozáson:

<https://www.uni-nke.hu/document/uni-nke-hu/Adatv%C3%A9delmi%20t%C3%A1j%C3%A9koztat%C3%B3%20%C3%A9s%20adatkezel%C3%A9si%20nyilatkozat.pdf>

**\*** Nem minősül harmadik személynek a fenti rendelkezés alkalmazásában a hivatalos (hatósági, orvosi, stb.) igazolást kiállító személy, tőle hozzájárulás nem szükséges.

* 1. A felvételi eljárás során
1. a szociális helyzet megítélésére alkalmazandó szempontokat a HTJSZ 60.§ (2) bekezdése szabályozza;
2. a tanulmányi eredmények számításhoz alkalmazandó feltételeket, valamint a tanulmányi eredmények után adható pontszámokat a HTJSZ 60.§ (3) bekezdése szabályozza;
3. a közösség érdekében végzett és tudományos tevékenységre vonatkozó értékelési szempontokat, illetve a tevékenységre adható pontszámokat a HTJSZ 60.§ (4) bekezdés tartalmazza;
4. a pályázatok pontszámát csökkentő, a hallgató fegyelmi helyzetéhez kötődő százalékos arányszámokat a HTJSZ 61.§ (1) bekezdés tartalmazza.
	1. A kollégiumi felvételi eljárás során a pontszámok beszámításának megoszlása a következő:
5. a tanulmányi eredmény 50 %-ban;
6. a szociális helyzettel kapcsolatos pontszám 30 %-ban;
7. a közösség érdekében végzett és tudományos tevékenységre adott pontszám 20 %-ban számít be.
	1. A kollégiumi felvételi eljárás során, doktorandusz pályázók esetén a pontszámok beszámításának megoszlása a következő:
8. a tanulmányaikat a képzés képzési és kutatási szakaszban folytató doktoranduszok számára:

aa) a tanulmányi eredmény 50 %-ban;

ab) a szociális helyzettel kapcsolatos pontszám 30 %-ban;

ac) a közösség érdekében végzett és tudományos tevékenységre adott pontszám

20 %-ban

számít be.

1. a tanulmányaikat a kutatási és disszertációs szakaszban folytató doktoranduszok számára:

ba) a tudományos tevékenységre adott pontszám 50 %-ban;

bb) a szociális helyzettel kapcsolatos pontszám 30 %-ban;

bc) a közösség érdekében végzett tevékenységre adott pontszám 20 %-ban

számít be.”

* 1. A szakkollégiumi férőhelyekre történő pályázat esetén – az (1) bekezdésben foglaltaktól eltérően – a kollégiumi felvételi pályázat szempontjai a (3) és a (4) bekezdésben, illetve a 6. számú melléklet 1., 3. és 4. pontjában meghatározottak szerinti tanulmányi eredmény, a közösség érdekében végzett tevékenység és a szakkollégiumi tevékenység azzal, hogy a felvétel feltétele minimálisan 90 pont megszerzése, valamint a 61. § (1) bekezdésben meghatározott fegyelmi helyzet.
	2. A HTJSZ 5/3. sz. mellékletének pontrendszere mentén megállapított pontoknak a 60.§ (5) bekezdésében meghatározottak szerinti, kollégiumi felvételi eljárás során alkalmazható arányosítása a HTJSZ 6. számú mellékletében található.
	3. A kollégiumi felvételi eljárás során a pályázati döntést megelőzően a Kollégiumi Felvételi Bizottság megállapítja a kollégiumi férőhely biztosításának minimális ponthatárát. A kollégiumi férőhelyek feltöltése a kollégiumba pályázók pontszámai alapján kialakított sorrend figyelembevételével történik.
	4. A felvételi kérelmek határidőn túli beérkezése, illetve valótlan adatok közlése, adatok eltitkolása esetén a kérelmek nem kerülnek elbírálásra. Az ilyen pályázatokat érvénytelenné kell nyilvánítani.
	5. A nem a pályázati felhívásban meghatározott módon, valamint az arra nem jogosult által benyújtott pályázat további érdemi elbírálás nélkül elutasításra kerül.
	6. **Hiánypótlásnak helye nincs**. A pályázati határidő lejártát követően újabb igazolások benyújtására vagy a pályázat kiegészítésére nincs lehetőség. A pályázatok a kérelemben foglaltakat alátámasztó dokumentumok (igazolások) hiányában az igazolással érintett tények figyelembevétele nélkül kerülnek elbírálásra.
	7. Amennyiben hitelt érdemlően bebizonyosodik, hogy a pályázó valótlan adatot közölt, a pályázat további érdemi elbírálás nélkül elutasításra kerül.
	8. Az adatok hitelességének ellenőrzése, vagy a család jövedelmi helyzetének pontosabb felmérése céljából az Egyetemi Hallgatói Önkormányzat Diákjóléti Bizottsága újabb igazolásokat is bekérhet.
	9. A hallgatóval szemben fegyelmi eljárás indítható, amennyiben pályázatában valótlan adatokat, tényeket közöl.
1. **A felvételi döntés**
	1. A kollégiumi felvételi (elhelyezés) döntésről és az értesítés módjáról, valamint a jogorvoslat rendjéről a KSZ 10-23.§-a rendelkezik.
	2. A pályázó szociális helyzetének elbírálása a Hallgatói Tanulmányi, Szociális és Vizsgaügyek Bizottságának hatáskörébe tartozik a HTJSZ 28. § (3) bekezdése, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 21. § (4) bekezdése alapján.
	3. A pályázati döntést a KFB és a HTVSZÜB együttesen – a HTVSZÜB kizárólag a pályázó szociális helyzetére vonatkozóan – hozza meg.
	4. A Kollégiumi felvételi pályázatokkal kapcsolatos döntés a Neptun-rendszerben **2025. február 3-ig** kerül kiküldésre.
2. **Egyéb információk, adatvédelem**
	1. A pályázattal kapcsolatos adatvédelmi tájékoztató elérhető a [www.uni-nke.hu/adatvedelem](http://www.uni-nke.hu/adatvedelem) oldalon.
	2. A várólista az adott pályázati felhívással érintett időszak végével, ha ez az időszak egy tanév, akkor február 1-jei határidővel érvényét veszti.
	3. A felvételi eljárással kapcsolatos további információk az alábbi e-mail címen kérhetők:
3. a szociális helyzet megítélésével kapcsolatban az Egyetemi Hallgatói Önkormányzat Diákjóléti Bizottságánál:

ehok.djb@uni-nke.hu

Deak.Melinda.Zora@uni-nke.hu

1. a felvételi eljárással kapcsolatos átfogó kérdésekben pedig:
Bognar.Kata@uni-nke.hu.
	1. A Pályázati felhívás az alábbi linken érhető el:
* <https://www.uni-nke.hu/oktatas/hallgatoknak/kollegium/orczy-uti-kollegium/palyazati-kiirasok>;
* <https://www.uni-nke.hu/oktatas/hallgatoknak/kollegium/dioszegi-utcai-kollegium/palyazati-kiirasok>;
* <https://www.uni-nke.hu/oktatas/hallgatoknak/kollegium/beszedes-jozsef-kollegium/palyazati-kiirasok>.
	1. A szükséges igazolások listája:

<https://www.uni-nke.hu/document/uni-nke-hu/Sz%C3%BCks%C3%A9ges%20igazol%C3%A1sok%20list%C3%A1ja.pdf>

* 1. A Nemzeti Közszolgálati Egyetem Kollégiumi Szabályzata és a Nemzeti Közszolgálati Egyetem Hallgatói Térítési és Juttatási Szabályzata az alábbi linken érhető el:

<https://www.uni-nke.hu/egyetem/szabalyzatok-dokumentumok/szervezeti-es-mukodesi-szabalyzat/hallgatoi-kovetelmenyrendszer>

Budapest, 2024. december 19.

|  |  |
| --- | --- |
| **Bognár Kata s.k.** | **Varga Mátyás Károly s.k.** |
| Kollégiumi Felvételi Bizottság | Kollégiumi Osztály és azOrczy Úti Kollégium |
| elnöke |
|  | vezetője |
|  |  |
|  |  |
| **Kiss Gábor s.k.** | **Kevéné Herczeg Mónika s.k.** |
| Diószegi Utcai Kollégium | Beszédes József Kollégium |
| vezetője | vezetője |